17/07/2020 | Otras Entidades y Anuncios ParticularesEmpresas y Sociedades
Fundación Emalcsa
Bases da convocatoria externa para a contratación temporal dun traballador/a social ao servizo da Fundación Emalcsa

BASES DA CONVOCATORIA EXTERNA PARA A CONTRATACIÓN TEMPORAL DUN TRABALLADOR/A SOCIAL AO SERVIZO DA FUNDACIÓN EMALCSA ÍNDICE 1.ª.–Entidade contratante.2.ª.–Réxime aplicable ao proceso de selección.3.ª.–Praza temporal que se oferta e condicións básicas de contratación.4.ª.–Requisitos administrativos esixidos.5.ª.–Formación e funcións.6.ª.–Documentación a presentar. Forma e prazo.7.ª.–Admisión de candidatos/as 8.ª.–Desenvolvemento do proceso de selección 9.ª.-. Adxudicación da praza temporal 10.ª.–Lista de reserva 11.ª.–Protección de datos. PRIMEIRA.–Entidade contratante. A entidade contratante é a Fundación Emalcsa. Esta Fundación constituíuse mediante escritura pública de data 17 de febreiro de 2012, coa achega íntegra da Empresa Municipal de Aguas de La Coruña S. A. “Emalcsa”, cuxo capital social pertence na súa totalidade ao Concello da Coruña. A Fundación EMALCSA foi clasificada como de interese asistencial, de fomento da economía social, educativa, deportiva e cultural e adscrita ó protectorado da Consellería de Presidencia, Administracións Públicas e Xustiza por orde de 30 de abril de 2011 (Diario Oficial de Galicia de 2 de maio de 2012). A Resolución da Secretaria Xeral Técnica da Consellería de Presidencia, Administracións Públicas e Xustiza de 9 de maio de 2012 (Diario Oficial de Galicia de 16 de maio de 2012) declara de interese galego á Fundación EMALCSA e ordena a súa inscrición no Rexistro de Fundacións de Interese Galego, sección da Consellería de Presidencia, Administracións Públicas e Xustiza. A inscrición realizouse co número 2012/6. A Fundación Emalcsa pertence ó sector público local do concello da Coruña SEGUNDA.–Réxime aplicable ao proceso de selección. Suxeitarase ao disposto nas presentes bases. TERCEIRA.–Praza temporal que se oferta e condicións básicas de contratación. A Fundación Emalcsa convoca proceso de selección para a cobertura temporal dun/ha Traballador/a Social. As condicións básicas da contratación serán as seguintes: a) Contrato temporal. Modalidade obra o servicio determinado. A duración máxima, no seu caso, será a establecida legalmente para este tipo de contratos. b) Convenio de aplicación: Convenio colectivo de traballo do sector de oficinas e despachos da provincia da Coruña. Publicado non Boletín Oficial da Provincia n.º 30 do 13 de febreiro de 2014. c) Xornada completa en función das necesidades do servizo. O horario será o establecido nos calendarios laborais. d) Remuneración bruta anual, segundo a seguinte desagregación: salario base 18.970,80 €; mellora voluntaria absorbible 9.613,56 €; liquidación pagas de verán 1.580,90 e nadal 1.580,90 €. e) Seguridade social por conta da fundación contratante. f) Centro de traballo: oficinas, con obriga de desprazamento, entre outros casos, para seguimento de persoas beneficiarias de axudas sociais. CUARTA.–Requisitos administrativos esixidos. Para ser admitido no proceso de selección, deberanse cumprir os seguintes requisitos: 1. Nacionalidade. a) Ser español/a ou cidadán/a de algúns dos Estados membros da Unión Europea. b) Os/as cidadáns/as doutros países que, conforme ás leis e tratados internacionais, ratificados por España, dispoñan de autorización vixente para traballar no país. Neste caso, deberán acreditalo documentalmente.2. Ter cumpridos os 18 anos de idade.3. Non alcanzar a idade ordinaria de xubilación.4. Estar en posesión do título académico oficial de traballador/a social. As condicións e requisitos esixidos neste apartado deberán posuírse no momento de finalizar o prazo de presentación de solicitudes e xustificarse. En ningún caso, os termos expresados nas presentes bases deben entenderse como discriminatorios por algunha das causas recollidas no art.14 da Constitución Española e normativa de desenvolvemento. Será requisito necesario e previo á contratación, a declaración de aptitude do candidato/a seleccionado/a para o posto de traballo ao que se opta. Polo que previamente á súa contratación realizaráselles un recoñecemento médico no que se lle declarará apto/a ou non apto/a. QUINTA.–Formación e funcións.1. Formación académica necesaria: traballador social.2. Será imprescindible dispoñer de coñecementos avanzados de diversas aplicacións ofimáticas como procesadores de textos, folla de cálculo, presentacións en power point ou similares, etc.3. Funcións: entre outras, as seguintes: a) Apoio no deseño, a xestión e a avaliación do programa de axudas sociais da Fundación Emalcsa. b) Xestión administrativa e social das axudas e prestacións de emerxencia social da Fundación Emalcsa c) Seguimento e xestión das accións de inserción social establecidas para as persoas beneficiarias das axudas e prestacións de emerxencia social da Fundación. d) Acompañamento, información e asesoramento as persoas posibles beneficiarias dos programas sociais da Fundación. e) Seguemento e Avaliación do programa de emerxencias sociais da Fundación e propostas de mellora. f) Tarefas administrativas vinculadas ao posto de traballo. SEXTA.–Documentación a presentar. Forma e prazo. Para participar no proceso selectivo, deberase presentar a seguinte documentación: 1. Solicitude cumprimentada e asinada segundo modelo oficial que se achega como anexo I.2. Fotocopia compulsada do título académico requirido na base 4.ª punto 4.3. Fotocopia compulsada do DNI ou equivalente.4. Curriculum vitae en formato EUROPASS.5. Méritos que se alegan e xustifican de acordo co modelo que se inclúe como anexo II ás presentes bases.6. Documentación acreditativa da experiencia profesional valorable como mérito (base oitava apartado un): a) Copia compulsada dos correspondentes contratos de traballo. b) Informe de vida laboral certificado pola administración da Seguridade Social, quedando a criterio da Comisión a suficiencia da devandita acreditación. c) No caso de que a relación cunha entidade pública fora de carácter administrativo, acreditarase coa oportuna certificación onde se fará constar a denominación da praza ocupada e a duración.7. Documentación acreditativa da formación valorable como mérito (base oitava apartado dous). Os cursos de formación presentados deberán acreditarse con fotocopia compulsada do título, facendo referencia ao título do curso, número de horas, contidos, e datos da entidade formadora. A non presentación da solicitude en tempo e forma, de acordo co previsto nestas bases, suporá a exclusión do aspirante, sen prexuízo do previsto na base sétima paragrafo primeiro. As persoas interesadas deberán remitir a documentación requirida por correo certificado a FUNDACIÓN EMALCSA, r/ Manuel Murguía, s/n (Edif. Casa da Auga), 15011 A Coruña, ou presentala na dirección indicada, en Secretaría de Dirección, de luns a venres en horario de 10.00 a 13.00 horas, no prazo de 15 días naturais, contados a partir do día seguinte á publicación no BOP, indicando no sobre a referencia CONVOCATORIA TRABSOCIAL. En devandita Secretaría de Dirección se compulsarán de forma gratuíta as copias dos documentos orixinais que se presenten. Non se admitirán os CV ou solicitudes ou outra documentación que cheguen a través do correo electrónico ou a web de FUNDACIÓN EMALCSA. As bases e os sucesivos anuncios referidos a esta convocatoria publicaranse na web da fundación emalcsa (apartado perfil do contratante). Ademais, cando sexa necesario, as comunicacións cos candidatos e candidatas realizaranse exclusivamente a través da dirección de correo electrónico ou complementariamente ao número de teléfono facilitados no modelo de solicitude que figura como anexo I. A non operatividade da dirección de correo electrónico ou número de teléfono durante o proceso selectivo ou, no seu caso, para a xestión lista de reserva (Base Décima), liberan de toda responsabilidade á Fundación Emalcsa. SÉTIMA.–Admisión de candidatos/as. Terminado o prazo de presentación de solicitudes procederase a unha preselección para comprobar o cumprimento dos requisitos administrativos esixidos na base 4.ª, así como para verificar que se presentou a documentación prevista na Base 6.ª. Se publicará, unha relación provisional de aspirantes admitidos/as e excluídos/as con indicación da/s causa/s que motivaron a súa exclusión. Os/as aspirantes excluídos/as disporán dun prazo de DEZ días naturais, contados a partir da data de publicación, para emendar, se procede, as causas que motiven a súa exclusión e/ou presentar as súas alegacións. Os/as aspirantes que, dentro do prazo sinalado, non emenden a causa de exclusión, serán definitivamente excluídos/as. Unha vez transcorrido este prazo, e analizadas as alegacións e documentación achegada, publicarase unha relación definitiva de aspirantes admitidos/as e excluídos/as. OITAVA.–Desenvolvemento do proceso de selección. A selección definitiva e motivada do traballador ou traballadora correspóndelle á Fundación Emalcsa. Crearase unha comisión de selección, da que formarán parte o Director Xerente da Fundación Emalcsa, D. Manuel Aguilar López, que actuará como presidente (suplente Dna. Regla Dávila Caballero), e a Xefa do Departamento de Recursos Humanos de Emalcsa, Dna. Yolanda Pérez Sedes, que actuará como secretaria (suplente Dna. Cristina Gómez Costoya do Departamento de Recursos Humanos de Emalcsa), e as seguintes vocais: Dna. Regla Dávila Caballero, Xefa do Servizo de Acción Social do concello da Coruña (suplente Dna. Cristina Vara Vázquez, Directora de Unidade Técnica dos servizos sociais do concello da Coruña) e Dna. Ana Vilar Varela, Xefa do Departamento de Participación Ciudán do concello da Coruña (suplente Dna. María Teresa Regueiro Dequidt, Directora de Unidade Técnica dos servizos sociais do concello da Coruña). No caso de que algún dos membros desta comisión tivese parentesco de ata cuarto grao de afinidade ou consanguinidade con algún/a de os/as aspirantes presentados/as, a súa dimisión terá que facerse efectiva desde o momento en que se coñeza a lista definitiva de admitidos/as. Esta comisión queda facultada para resolver as dúbidas que puidesen xurdir na aplicación das bases e para decidir respecto do non contemplado nas mesmas. Quedarán reflectidos todos os acordos que se adopten nas correspondentes actas que serán realizadas para cada reunión. En calquera caso garantiranse os principios de igualdade, transparencia, non discriminación, mérito e capacidade. Para isto realizarase un concurso de méritos. O proceso de selección realizarase mediante a valoración dos méritos acreditados polos candidatos/as. En ningún caso valoraranse os méritos que non queden acreditados a xuízo da Comisión. Os méritos valoraranse na seguinte forma: 1.–Experiencia profesional. a) Por desempeñar postos de traballador/a social no ámbito de Servizos Sociais de Atención Primaria, en Institucións e Organizacións Públicas: 1 punto por mes completo de servizo. b) Polos servizos prestados en corpos, escalas ou categorías iguais ou equivalentes á praza obxecto desta convocatoria no ámbito da administración pública (educador social, técnico, etc.): por cada mes completo de servizos prestados outorgaranse 0,7 puntos. c) Por ter desempeñado postos de traballador/a social en institucións e organizacións públicas fora do ámbito de servizos sociais de atención primaria: 0,7 puntos por cada mes completo de servizos. d) Por desempeñar postos de traballador/a social en institucións, entidades, asociacións, fundacións, empresas e organizacións privadas: 0,7 puntos por mes completo de servizo. A experiencia profesional valorarase cun máximo de 35 puntos. As fraccións de tempo inferiores a un mes non se puntuarán.2.–Formación. Xornadas, cursos e seminarios de formación en materia de servizos sociais, entendéndose por tales os referidos a materias reguladas na lei 13/2008, do 3 de decembro, de servizos sociais de Galicia: valoraranse segundo o seguinte baremo: a) Cursos de 20 a 50 horas: 1 punto. b) Cursos de duración superior a 50 horas ata 150 horas: 2,5 puntos. c) Cursos de duración superior a 150 horas: 7,5 puntos. Se os cursos veñen valorados en créditos, a valoración destes a efectos de equivalencia en horas de formación será dun crédito por cada 10 horas de formación. Unicamente valoraranse os cursos cun mínimo de 20 horas lectivas e a puntuación máxima no apartado de formación será de 15 puntos.3.–Entrevista persoal. Unha vez valorados os méritos da maneira indicada, a Comisión realizará unha entrevista aos cinco aspirantes que obteñan as mellores puntuacións. En caso de empate entrevistarase o aspirante con maior puntuación no apartado 1. En caso de persistir o empate entrevistaranse ós candidatos empatados. A puntuación máxima a outorgar pola entrevista será de 10 puntos. En cada entrevista deberán estar presentes como mínimo tres dos membros da Comisión. Na entrevista identificarase e valorarase o coñecemento dos aspirantes dos obxectivos e principios xerais do sistema galego de servizos sociais e que o seu perfil conte coas competencias indispensables para desempeñar o traballo. O propósito é constatar a idoneidade dos aspirantes para o cometido do posto, mediante a revisión de aspectos relacionados coa súa historia profesional e laboral, a súa participación en actividades cívicas e sociais, a súa experiencia en materia de servizos sociais e o seu apego aos principios rectores da intervención social no seu exercicio profesional, así como obter información sobre as aptitudes e competencias dos aspirantes para o desempeño do posto. A entrevista basearase na información que cada aspirante proporcionou no momento do seu rexistro na Convocatoria, isto é, cos datos que os propios aspirantes referiron na documentación que para tal fin achegaron, así como a que se obterá durante a propia entrevista. Puntuación final: A puntuación final será a suma das puntuacións obtidas polos aspirantes en cada un dos ítems obxecto de valoración. Establecerase a orde dos resultados de forma decrecente a partir da maior puntuación. NOVENA.–Adxudicación da praza temporal. A adxudicación da praza temporal será para aquel candidato/a que obteña a puntuación máis alta, procedendo á súa designación. Unha vez concluído o proceso de selección publicarase unha listaxe cos aspirantes por orde de puntuación e a designación do candidato/a seleccionado/a. O candidato/a seleccionado/a deberá estar en disposición de incorporarse inmediatamente ao posto de traballo, salvo causa debidamente xustificada. Si non puidese incorporarse no prazo establecido por FUNDACIÓN EMALCSA pasarase ao seguinte candidato/a que obteña maior puntuación. Será requisito necesario e previo á contratación, de acordo co punto 4 “in fine” destas bases, a declaración de aptitude do candidato/a seleccionado/a para o posto de traballo ao que se opta, polo que unha vez publicada a relación de candidatos/as ordenados por puntuación obtida, o candidato/a seleccionado/a será citado/a para a realización dun recoñecemento médico. Si é declarado/a apto/a terán carácter de definitivos os resultados finais obtidos. No caso de non resultar nese momento apto/a e de acordo cos requisitos establecidos no punto 4 “in fine” destas bases, o/a aspirante quedará excluído/a e ocupará o seu lugar o/a seguinte na lista e que resultase apto/a para o posto de traballo. En todo caso, a Fundación reservase o dereito de formalización do contrato dependendo das necesidades do servizo. DÉCIMA.–Lista de reserva. Crearase unha lista de reserva exclusivamente para o posto de traballo obxecto desta convocatoria temporal na que se integrarán os/as admitidos/as por orde de puntuación. Esta lista de reserva utilizarase nos seguintes supostos: 1. Cando a praza temporal quede vacante por renuncia, non superación do período de proba, despedimento disciplinario, ou por calquera outro motivo.2. Cando deba cubrirse temporalmente a praza por enfermidade da persoa contratada, ou para cubrir temporalmente a ausencia das empregadas derivadas dunha situación de embarazo (posible baixa por enfermidade previa, baixa maternal, lactación e vacacións, no seu caso). Si transcorresen máis de tres meses desde o alta por IT vinculada á maternidade até a data de baixa por maternidade, a ausencia cubriríase coa persoa á que lle corresponda pola orde de puntuación. Para a cobertura da vacante temporal que, no seu caso, prodúzase en devandita praza, irase chamando aos/as integrantes desta lista por rigorosa orde de puntuación. Esta lista de reserva estará vixente mentres non se publique unha nova convocatoria, e en todo caso co límite máximo da duración do contrato temporal. O/a aspirante que rexeite unha oferta de contratación será excluído/a da lista de reserva exceptuando os casos nos que este/a xustifique atoparse nalgunha das situacións enumeradas nos apartados a, b e c que se describen a continuación. a) O/a aspirante conservará a súa posición na lista de reserva si presenta xustificación do organismo oficial correspondente á Fundación Emalcsa de atoparse en situación de embarazo, baixa maternal, permiso de lactación ou permiso por paternidade. Igualmente, o/a aspirante deberá presentar xustificación cando finalice dita situación para que poida incluírse de novo como aspirante na lista de reserva. b) O/a aspirante conservará a súa posición na lista de reserva si presenta xustificación expedida por un médico do SERGAS de atoparse enfermo/a. Igualmente, o/a aspirante deberá presentar xustificación cando finalice dita situación para que poida incluírse de novo como aspirante na lista de reserva. c) O/a aspirante, excluído/a de a lista de reserva tras rexeitar unha oferta de emprego por estar a prestar os seus servizos noutra empresa ou entidade, poderá reincorporarse de novo á bolsa si presenta xustificación oficial de atoparse en desemprego. Unha vez presentada e selada en Fundación EMALCSA a xustificación de desemprego, o traballador reincorporarase ao final da lista. Esta lista de reserva non poderá utilizarse en ningún caso para cubrir vacantes definitivas. UNDÉCIMA.–Protección de datos. De acordo co disposto no REGULAMENTO XERAL DE PROTECCION DE DATOS e na LOPD –GDD 3/2018 informase as persoas que que participen neste proceso que os seus datos persoais, facilitados con motivo desta convocatoria, así como os que poidan ser facilitados no futuro caso de resultar adxudicatario da praza, serán recolleitos na nosa actividade de tratamento SELECCIÓN DE PERSOAL titularidade de FUNDACIÓN EMALCSA. Pode rá exercitar os dereitos de OPOSICIÓN, ACCESO, RECTIFICACIÓN, LIMITACION, SUPRESION E PORTABILIDADE mediante escrito dirixido a FUNDACIÓN EMALCSA, r/ Manuel Murguía, s/n (edificio Casa del Agua) 15011 A Coruña acompañando fotocopia de DNI ou no seu defecto documento que acredite a sua debida identidade ou ben solicitar que lle remitan os impresos que o responsable do tratamento dispón. No caso de que non esté conforme co tratamento de seus datos poderá dirixir as suas reclamacións ante a Axencia Española de Protección de Datos, r/ Jorge Juan, 6 - 28001 Madrid. A Coruña, 14 de xullo de 2020. O DIRECTOR XERENTE DE FUNDACIÓN EMALCSA Asdo.: Manuel Aguilar López ANEXO I SOLICITUDE DE ADMISIÓN NO PROCESO PARA A CONTRATACIÓN TEMPORAL DUN/HA TRABALLADOR/A SOCIAL Ó SERVIZO DA FUNDACIÓN EMALCSA D. /Dna. _______________________________________________, con DNI E NIF n.º ________________, e teléfono _____________ MEDIOS PARA CONTACTAR ÓS EFECTOS DA CONVOCATORIA: Teléfono ________, correo electrónico: ____________ EXPÓN: Decatado/a da convocatoria externa para a provisión dunha praza temporal dun/ha traballador/a social ao servizo da FUNDACIÓN EMALCSA, e de acordo coas bases da convocatoria, SOLICITA: Ser admitido/a como candidato/a para cubrir a mencionada vacante e participar no proceso regulado nas BASES DA CONVOCATORIA, e para iso adxunta a documentación requirida. CONSENTIMENTO PARA TRATAMENTO DE DATOS PERSOAIS: FUNDACION EMALCSA solicita o seu consentimento para o tratamento de seus datos según o disposto no artigo 6 do Regulamento (UE) 2016/679 informándolle que o tratamento de seus datos ten a sua base na sua condición de solicitante de emprego. En cumprimento do artigo 13 do Regulamento Europeo de Protección de Datos, fun informado/a de que a finalidade desta recollida de datos de carácter persoal é a xestión e desenvolvemento de convocatorias de selección de persoal e provisión de prazas laborais por parte de FUNDACIÓN EMALCSA. A selección de persoal implicará a publicación dos resultados e comunicados na web de FUNDACIÓN EMALCSA e nos medios que a Fundación considere. Os seus datos non serán cedidos a terceiros salvo no caso no que sexa necesario para o procedemento de selección e conservaránse o tempo necesario para a xestión da convocatoria ou durante os anos necesarios para cumprir coas obrigas legais. Poderá exercitar os dereitos de OPOSICIÓN, ACCESO, RECTIFICACIÓN, LIMITACION, SUPRESION E PORTABILIDADE mediante escrito dirixido a FUNDACIÓN EMALCSA, r/ Manuel Murguía, s/n (edificio Casa del Agua), 15011 A Coruña acompañando fotocopia de DNI ou no seu defecto documento que acredite a sua debida identidade ou ben solicitar que lle remitan os impresos que o responsable do tratamento dispón. No caso de que non esté conforme co tratamento de seus datos poderá dirixir as suas reclamacións ante a Axencia Española de Protección de Datos, C/ Jorge Juan, 6 – 28001 Madrid Na Coruña, a _______ de __________________ de 2020. Asdo.: O/A SOLICITANTE (é imprescindible a firma) ANEXO II MÉRITOS QUE SE ALEGAN E XUSTIFICAN PARA A SÚA VALORACIÓN DE ACORDO COA BASE OITAVA NO PROCESO PARA A CONTRATACIÓN TEMPORAL DUN/HA TRABALLADOR/A SOCIAL Ó SERVIZO DA FUNDACIÓN EMALCSA 1.–Experiencia profesional Cubriranse tantas liñas como contratos de traballo se xustifiquen.2.–Formación. Xornadas, cursos e seminarios de formación en materia de servizos sociais, entendéndose por tales os referidos a materias reguladas na Lei 13/2008, do 3 de decembro, de servizos sociais de Galicia: Cubriranse tantas liñas como cursos se xustifiquen. Na Coruña, a _______ de __________________ de 2020. Asdo.: O/A SOLICITANTE (é imprescindible a firma)